ગુજરાત વિધાનસભાની ચૂંટણીમાં ભાજપ તરફથી કોઇ પણ પ્રકારની કસર બાકી ના રહે તે માટે બનતા પ્રયાસો ભાજપ દ્વારા લેવામાં આવી રહ્યા છે. અને આ જ અંતર્ગત ભાજપની ગૌરવ યાત્રાના સમાપન વખતે વડાપ્રધાન નરેન્દ્ર મોદી અને ભાજપના રાષ્ટ્રીય અધ્યક્ષ અમિત શાહ સમેત અનેક નેતાઓ હાજર રહેશે. ઉલ્લેખનીય છે કે પીએમ મોદીનો 17મી ઓક્ટોબરનો કાર્યક્રમ રદ્દ કરવામાં આવ્યો છે. અને તે ખાલી આજે જ ગુજરાતની યાત્રામાં હાજર રહેશે જ્યાં તે ગુજરાતની ગૌરવ યાત્રાનું સમાપન કરશે અને જનસંબોધન કરશે. ઉલ્લેખનીય છે કે એક જ સપ્તાહમાં બીજી વાર નરેન્દ્ર મોદી ગુજરાતની મુલાકાતે આવી રહ્યા છે.